เรื่องร้องเรียน: ร้านอาหารจากตลาดทำความสะอาดร้านปล่อยน้ำออกมาเลอะพื้นและทางเท้าทุกวัน ทำให้เดินลำบาก ควรกำหนดให้มีการทำท่อน้ำที่ถูกต้องเพื่อไม่ให้น้ำออกมาเลอะทางสาธารณะ
การดำเนินการของเจ้าหน้าที่: ฝ่ายสิ่งแวดล้อมดำเนินการตรวจสอบสถานที่ดังกล่าวแล้ว พบเป็นร้านราดหน้าและผัดกะเพรา อยู่ภายในตลาดมีสุขพระราม 2 ใกล้กับทางเดินเท้า จากการตรวจสอบพบว่ามีการล้างทำความสะอาดร้านและแผงค้าด้วยน้ำ หลังจากเก็บร้านในทุกวัน อาจทำให้เกิดความไม่สะอาดได้   เจ้าหน้าที่จึงมีหนังสือแนะนำให้กับผู้ประกอบการดำเนินการทำความสะอาดและประกอบกิจการด้วยความระมัดระวังทำพื้นให้แห้งอยู่เสมอ ไม่ถ่ายเทน้ำไปยังทางเดินเท้าของประชาชน ทั้งนี้จะดำเนินการติดตามเรื่องดังกล่าวต่อไป   ขอบคุณครับ
ความเห็นของผู้แจ้ง: อยากให้แจ้งเจ้าของพื้นที่คือตลาดมีสุขเพิ่มเติม เพื่อจัดการทำพื้นที่ให้เหมาะสมกับการทำเป็นร้านอาหาร มีระบบท่อน้ำทิ้งที่เป็นระบบปิด     หรือให้ร้านบริเวณนี้ไปอยู่บริเวณโซนร้านอาหารทางด้านซ้ายที่ทำเป็นพื้นที่ครัวอยู่แล้ว
พื้นที่: แขวงแสมดำ เขตบางขุนเทียน กรุงเทพมหานคร